Lánctalpas munkagép akadt fenn egy magasságkorlátozó kapun Szombathelynél
A kotrógép leborult egy teherkocsiról, és rázuhant az út szélén lévő szalagkorlátra.
Nem mindennapos baleset történt a Vas megyei Szombathely mellett. Egy tíztonnás munkagép szalagkorlátra zuhant miután fennakadt a 4,5 méteres magasságkorlátozást jelző vaskapun – írja a 112 Press.

A baleset szerdán történt a 87-es főúton, a 81-es kijáratnál. A kotrógépet egy tréleren szállították, amikor a munkagép a magasságkorlátozó kapun fennakadt, és menetirány szerinti bal oldali szalagkorlátra zuhant.

Személyi sérülés nem történt. A műszaki mentéshez darut kellett hívni, emiatt teljes útlezárás volt érvényben a lehajtónál.

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.
kotrógép Szombathely 112 Press magasságkorlátozó kapu lánctalpas jármű